CELEX: 22009D0026
Language: el
Date: 2009-03-17 00:00:00
Title: Απόφαση της Μεικτής Επιτροπής του ΕΟΧ αριθ. 26/2009, της 17ης Μαρτίου 2009 , για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

28.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 130/17
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 26/2009
   της 17ης Μαρτίου 2009
   για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 5/2009 της Μεικτής Επιτροπής του ΕΟΧ, της 5ης Φεβρουαρίου 2009 (1).
            
         
               (2)
            
            
               Ο κανονισμός (ΕΚ) αριθ. 123/2008 της Επιτροπής, της 12ης Φεβρουαρίου 2008, για την τροποποίηση και διόρθωση του παραρτήματος VI του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 345/2008 της Επιτροπής, της 17ης Απριλίου 2008, για τη θέσπιση λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (Αναδιατύπωση) (3) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 345/2008 καταργεί τον κανονισμό (ΕΚ) αριθ. 94/92 (4) του Συμβουλίου, ο οποίος είναι ενσωματωμένος στη συμφωνία και πρέπει, συνεπώς, να καταργηθεί δυνάμει της συμφωνίας,
            
         
               (5)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XII του παραρτήματος II της συμφωνίας τροποποιείται ως εξής:
   
               1.
            
            
               Το κείμενο της πρώτης περίπτωσης [κανονισμός (ΕΟΚ) αριθ. 94/92 της Επιτροπής], της 17ης περίπτωσης [κανονισμός (ΕΚ) αριθ. 314/97 της Επιτροπής], της 20ής περίπτωσης (Κανονισμός (ΕΚ) αριθ. 1367/98 της Επιτροπής], της 26ης περίπτωσης [κανονισμός (ΕΚ) αριθ. 1566/2000 της Επιτροπής], της 29ης περίπτωσης [κανονισμός (ΕΚ) αριθ. 2589/2001 της Επιτροπής], της 30ής περίπτωσης [κανονισμός (ΕΚ) αριθ. 548/2000 της Επιτροπής], της 31ης περίπτωσης [κανονισμός (ΕΚ) αριθ. 1616/2000 της Επιτροπής], της 32ης περίπτωσης [κανονισμός (ΕΚ) αριθ. 2426/2000 της Επιτροπής], της 33ης περίπτωσης [κανονισμός (ΕΚ) αριθ. 349/2001 της Επιτροπής], της 36ης περίπτωσης [κανονισμός (ΕΚ) αριθ. 1162/2002 της Επιτροπής], της 37ης περίπτωσης [κανονισμός (ΕΚ) αριθ. 2382/2002 της Επιτροπής], της 39ης περίπτωσης [κανονισμός (ΕΚ) αριθ. 545/2003 της Επιτροπής], της 41ης περίπτωσης [κανονισμός (ΕΚ) αριθ. 2144/2003 της Επιτροπής], και της 57ης περίπτωσης [κανονισμός (ΕΚ) αριθ. 956/2006 της Επιτροπής] του σημείου 54β [κανονισμός (ΕΟΚ) αριθ. 2092/91 του Συμβουλίου] διαγράφεται.
            
         
               2.
            
            
               Στο σημείο 54β [κανονισμός (ΕΟΚ) αριθ. 2092/91 του Συμβουλίου] προστίθεται η ακόλουθη περίπτωση:
               
                           «—
                        
                        
                           
                              32008 R 0123: Κανονισμός (ΕΚ) αριθ. 123/2008 της Επιτροπής, της 12ης Φεβρουαρίου 2008 (ΕΕ L 38 της 13.2.2008, σ. 3).»
                        
                     
         
               3.
            
            
               Μετά το σημείο 54ρα (οδηγία 2008/5/ΕΚ της Επιτροπής), προστίθεται το ακόλουθο σημείο:
               
                           «54ρβ.
                        
                        
                           
                              32008 R 0345: Κανονισμός (ΕΚ) αριθ. 345/2008 της Επιτροπής, της 17ης Απριλίου 2008, για τη θέσπιση λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (αναδιατύπωση) (ΕΕ L 108 της 18.4.2008, σ. 8).»
                        
                     
         Άρθρο 2
   Τα κείμενα των κανονισμών (ΕΚ) αριθ. 123/2008 και 3(ΕΚ) αριθ. 45/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 18 Μαρτίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 17 Μαρτίου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 73 της 19.3.2009, σ. 38.
   
      (2)  ΕΕ L 38 της 13.2.2008, σ. 3.
   
      (3)  ΕΕ L 108 της 18.4.2008, σ. 8.
   
      (4)  ΕΕ L 11 της 17.1.1992, σ. 14.
   
      (5)  Δεν έχουν αναφερθεί συνταγματικές απαιτήσεις.